Kimiadiñ a ris ha yao en hent. Harpañ a ris ma c'harr dirak un ti hir gwenn, skrivet warnañ Troyalac'h bar. Mont a ris da gaout ar perc'henn : « Demat, Aotrou, o klask titouroù a bouez emaon. Setu : hag anavezout a rit an Ao. Kerfloc'h ?  - Ifig ?  - 'ran ket, Yann-Bêr.  - A ! E genderv. Ya, ur paotr rust a-walc'h eo met hegarat.  -  Lazhet eo bet er mintin-mañ.  - Penaos ? N'eo ket posupl !  - Kontet ez eus bet din e oa aet ur wech ac'hann, mouzhet, ur miz 'zo bennak.  - Ya, tabut a oa bet etrezañ hag e genderv, un afer hêrezh. Sañset e oa bet o renkañ an traoù disul. »